*Proiect*

**GUVERNUL REPUBLICII MOLDOVA**

HOTĂRÎRE

nr. din 2017

Cu privire la aprobarea **Normei sanitar-veterinare**

**privind stabilirea**  **condiţiilor de sănătate animală pentru importurile anumitor păsări**

În temeiul art. 29 și 30 al Legii nr. 221-XVI din 19 octombrie 2007 privind activitatea sanitar-veterinară (republicată în Monitorul Oficial al Republicii Moldova, 2013, nr. 125-129, art.396), pentru protecţia teritoriului Republicii Moldova faţă de pătrunderea şi izbucnirea bolilor notificabile, declarabile şi supuse carantinei, Guvernul **HOTĂRĂŞTE**:

1. Se aprobă Norma sanitar-veterinară privind stabilirea condiţiilor de sănătate animală pentru importul anumitor păsări (se anexează).
2. Norma sanitar-veterinară aprobată prin prezenta hotărîre intră în vigoare la 6 luni după aprobare
3. Controlul asupra executării prezentei hotărîri se pune în sarcina Agenției Naționale pentru Siguranța Alimentelor.

**PRIM-MINISTRU PAVEL FILIP**

**Contrasemnează:**

**Viceprim-ministru, Ministru al**

**Economiei și Infrastructurii Octavian CALMÎC**

**Viceprim-ministru, Ministru al Afacerilor Externe**

**şi Integrării Europene Andrei GALBUR**

**Ministrul al Agriculturii, Dezvoltării**

**Regionale și Mediului Vasile BÎTCA**

**Ministru al Justiției Vladimir CEBOTARI**

Anexa

la hotărîrea Guvernului

nr. \_\_\_\_din \_\_\_\_\_\_\_\_\_\_

**Norma sanitar-veterinară**

**privind stabilirea**  **condiţiilor de sănătate animală pentru importul anumitor păsări**

**Capitolul I.**

 **Dispoziţii generale**

**1.** Norma sanitar-veterinară privind stabilirea condiţiilor de sănătate animală pentru importul anumitor păsări (în continuare – Normă sanitar-veterinară) stabileşte condiţiile de sănătate animală pentru importul anumitor păsări în Republica Moldova.

Prezenta Norma sanitar-veterinară transpune Regulamentul de punere în aplicare (UE) nr. 139/2013 al Comisiei din 7 ianuarie 2013 de stabilire a condițiilor de sănătate animală pentru importurile anumitor păsări în Uniune și a condițiilor de carantină, publicat în Jumalul Oficial al Uniunii Europene L 47 din 20 februarie 2013

**2.** Prezenta Normă sanitară-veterinară se aplică animalelor din speciile aviare, cu excepţia:

1) găinilor, bibilicilor, curcilor, raţelor, gîştelor, prepeliţelor, porumbeilor, fazanilor, potîrnichilor şi ratitelor (*Ratitae*) crescute sau ţinute în captivitate pentru înmulţire, producţie de carne sau ouă pentru consum sau pentru realimentarea rezervelor de vînat;

2) păsărilor importate pentru programele de conservare, asigurarea biodiversității, refacerea mediului încojurător, precum şi menţinerea echilibrului ecologic.

3) animalelor de companie din speciile aviare mișcate în scop necomercial, care sunt însoţite pe parcursul mişcării acestora, de proprietar sau de o persoană fizică responsabilă de acestea, desemnată de către proprietar, ce nu sunt destinate pentru a fi vândute sau transferate către alt proprietar;

4) păsărilor destinate grădinilor zoologice, circurilor, parcurilor de distracţie sau experimentelor;

5) porumbeilor de concurs introduşi pe teritoriul Republicii dintr-o ţară vecină, unde aceştia trăiesc în mod obişnuit, şi eliberaţi ulterior imediat în speranţa că vor zbura înapoi spre ţară respectivă.

**3.** În prezenta Normă sanitar-veterinară noţiunile de bază utilizate au următoarele semnificaţii:

 *Autoritate competentă* - autoritatea sanitar-veterinară competentă din țara exportatoare.

*păsări* - animale din specia aviară atribuite la codurile 010631000, 010632000 și 010639, conform Nomenclaturii combinate a mărfurilor, aprobată prin Legea nr.172 din 25 iulie 2014, altele decît cele prevăzute la pct.2 subpunctele 1-5;

*unitate de reproducţie autorizată* - unitate folosită în mod exclusiv pentru reproducția păsărilor, inspectată şi autorizată de autoritatea competentă din țara exportatoare.

*păsări crescute în captivitate* - păsări care nu au fost capturate în sălbăticie, ci crescute în captivitate din părinţi împerecheaţi sau din însămînţare artificială efectuată în captivitate;

*inel montat pe picior fără sudură* – inel sau bandă sub formă de cerc continuu, fără discontinuităţi sau sudură, care nu a suferit nici o manipulare frauduloasă, a cărui mărime nu permite îndepărtarea lui de la piciorul păsării mature, fixat în decursul primelor zile de viaţă ale păsării, fiind fabricat special în acest scop;

*unitate de carantină autorizată* - clădire, alta decît centrele de carantină unde se desfăşoară carantina păsărilor importate, care a fost verificată şi autorizată conform articolului 18 din Legea Nr.221, din 19.10.2007 privind activitatea sanitar-veterinară.

*centru de carantină autorizat* - clădire în care se efectuează carantina păsărilor importate şi care are un număr de unităţi separate fizic şi operaţional între ele şi în care fiecare unitate conţine doar păsări din cadrul aceluiaşi transport, cu aceeaşi stare de sănătate şi care, prin urmare, cuprinde o singură unitate epidemiologică şi care a fost verificată şi autorizată conform articolului 18 din Legea Nr.221, din 19.10.2007 privind activitatea sanitar-veterinară.;

*păsări-santinelă* - păsări care urmează a fi folosite ca ajutor în diagnosticarea bolilor din timpul carantinei;

*manual de diagnostic –* metode de prelevare de probe şi criterii pentru evaluarea rezultatelor testelor de laborator privind confirmarea şi diagnosticul diferenţial al gripei aviare;

**Capitolul II.**

 **Importul, trasportarea şi carantina păsărilor**

**4.** Se permite importul de păsări care provin de la unitățile de reproducție autorizate de către autoritatea competentă din țara exportatoare dacă :

1. unitățile de reproducție respectă condiţiile definite în anexa nr. 1 la prezenta Normă sanitar-veterinară, şi care are un număr de autorizare;
2. agenții economici importatori au primit avizul sanitar-veterinar de import eliberat de Agenția Națională pentru Siguranța Alimentelor (în continuare ANSA) conform articolului 33¹ din Legea Nr.221 din 19.10.2007 privind activitatea sanitar-veterinară.

**5.** Păsările importate care provin de la unităţile de reproducție autorizate trebuie să îndeplinească următoarele condiţii:

1) să fie păsări crescute în captivitate;

2) să fi fost supuse testului de laborator pentru detectarea virusului gripei aviare și pentru virusul bolii Newcastle, între 7 şi 14 zile înainte de expediere, iar rezultatele să fi fost negative;

3) să nu fi fost vaccinate împotriva gripei aviare;

4) să fie însoţite de un certificat sanitar-veterinar eliberat de autoritatea competentă a țării exportatoare ;

5) să fie identificate cu un număr de identificare individual cu ajutorul unui inel montat pe picior fără sudură, cu semn distinctiv sau cu un microcip, unde numărul de identificare individual sau microcipurile prevăzute trebuie să conţină cel puţin codul ISO al ţării exportatoare care efectuează identificarea şi numărul de serie unic, iar numărul de identificare individual trebuie să fie înregistrat în certificatul sanitar-veterinar;

6) să fie transportate în containere identificate individual cu un număr de identificare la exterior care trebuie să corespundă cu numărul de identificare din certificatul sanitar-veterinar.

**6.** Unităţile şi centrele de carantină trebuie să îndeplinească condiţiile minime definite în anexa nr. 2.

**7.** Păsările importate trebuie transportate în cuşti sau în lăzi în conformitatea cu cerințele prevăzute în Hotărîrea Guvernului nr. 793 din 22.10.2012 pentru aprobarea Normei sanitar-veterinare privind protecţia şi bunăstarea animalelor în timpul transportului.

**8.** Vehiculele folosite pentru transportarea păsărilor trebuie să fie sigilate de către autorităţile competente cu sigilii inviolabile.

**9.** Importatorii sau reprezentanţii acestora trebuie să aibă o confirmare scrisă de persoana responsabilă de unitatea sau centrul de carantină, care certifică faptul că păsările vor fi acceptate în carantină.

Confirmarea trebuie să indice clar numele, adresa şi numărul de autorizare ale unităţii sau ale centrului de carantină şi să ajungă la postul de control vamal înainte de sosirea transportului la acel punct sau să fie prezentată de către importator sau reprezentantul acestuia înainte ca păsările să fi trecut de punctul de control de la frontieră.

**10.** În timpul supravegherii transportării păsărilor de la trecerea postului de control din punctul de trecere a frontierei pînă la unitatea sau centrul de carantină autorizat se impun următoarele schimburi de informaţii:

1) medicul veterinar oficial al postului de control sanitar-veterinar organizat în cadrul postului vamal înştiinţează autoritatea competentă responsabilă de unitatea sau de centrul de carantină autorizat privind locul de destinaţie al transportului, locul de plecare şi locul de destinaţie al păsărilor;

2) persoana responsabilă de unitatea sau de centrul de carantină autorizat înştiinţează medicul veterinar oficial responsabil de unitatea sau de centrul de carantină autorizat din locul de destinaţie cu privire la sosirea transportului şi destinaţia acestuia în termen de o zi lucrătoare de la data de sosire a transportului la unitatea sau centrul de carantină;

3) în termen de trei zile de la sosirea transportului la unitatea sau centrul de carantină, medicul veterinar oficial responsabil de unitatea sau de centrul de carantină autorizat din locul de destinaţie al transportului înştiinţează medicul veterinar oficial responsabil de controlul sanitar veterinar de la frontieră, care a anunţat livrarea transportului, că transportul a ajuns la destinaţie.

4) în cazul în care postul de control sanitar-veterinar organizat în cadrul postului vamal primește confirmarea că păsările declarate ca fiind destinate unității sau centrului de carantină autorizat nu au ajuns în trei zile lucrătoare de la data estimată a sosirii transportului la unitatea sau centrul de carantină, ANSA ia măsurile necesare față de persoana responsabilă de transport.

**11.**Păsările de import vor fi ţinute în carantină timp de 30 de zile într-o unitate sau un centru de carantină autorizat.

Medicul veterinar oficial verifică condiţiile de carantină, cel puţin la începutul şi la sfîrşitul carantinei fiecărui lot, efectuînd inclusiv o examinare a înregistrărilor de decese şi o examinare clinică a păsărilor din unitatea de carantină autorizată sau din fiecare unitate a centrului de carantină autorizat. În caz de suspiciune a unor boli contagioase animalele se supun carantinei de necesitate conform prevederilor art. 22 alin (5) al Legii nr. 221-XVI din 19 octombrie 2007 privind activitatea sanitar-veterinară (Monitorul Oficial al Republicii Moldova, 2008, nr.51-54, art.153).

**Capitolul III.**

 **Examinarea, prelevarea probelor şi testele efectuate în perioada de carantină**

**12.** Examinarea, prelevarea probelor şi procedurile de testare pentru gripa aviară şi boala Newcastle, stabilite în anexa nr. 3 a prezentei Norme sanitar-veterinare, se efectuează după sosirea păsărilor în carantină.

În cazul utilizării păsărilor-santinelă, se folosesc cel puţin 10 păsări din unitatea de carantină autorizată sau din fiecare unitate a centrului de carantină autorizat.

**13.** Păsările-santinelă folosite pentru examinare, prelevare de probe şi testări trebuie:

1) să aibă vîrsta de cel puţin trei săptămîni şi să fie folosite doar o singură dată în acest scop;

2) să aibă un inel montat la picior, în scopul identificării, sau alt mecanism de identificare nedemontabil;

3) să fie nevaccinate şi să fi fost găsite seronegative pentru gripa aviară şi pentru boala Newcastle cu 14 zile înainte de data debutului carantinei;

4) să fie plasate în unitatea de carantină sau într-o unitate a centrului de carantină autorizat înainte de a ajunge în spaţiul comun şi, pe cît posibil, să fie situate mai aproape de celelalte păsări, astfel încît să existe contact între excrementele de la păsările din carantină şi păsările-santinelă.

**14.** Dacă, în timpul carantinei, într-o unitate de carantină se suspectează că una sau mai multe păsări şi/sau păsări-santinelă sunt infectate cu gripa aviară sau cu boala Newcastle, se iau următoarele măsuri:

1) ANSA pune unitatea de carantină autorizată sub supraveghere oficială ;

2) se prelevează probe pentru examinare virusologică în conformitate cu punctul 2 din anexa nr. 3 a prezentei Norme sanitar-veterinare, de la păsările aflate în carantină şi de la păsările-santinelă şi se analizează corespunzător;

3) este interzisă introducerea sau scoaterea păsărilor din unitatea de carantină autorizată pînă în momentul în care se infirmă suspiciunea de boală.

**15.**  Dacă în unitatea de carantină autorizată suspiciunea de gripa aviară sau de boală de Newcastle este confirmată, se iau următoarele măsuri :

1) toate păsările și păsările-santinelă din unitatea de carantină autorizată sunt ucise și distruse;

2) unitatea de carantină autorizată este curățată și dezinfectată;

3) nici o pasăre nu se introduce în unitatea de carantină autorizată decît după 21 de zile de la curăţarea şi dezinfectarea finală.

**16.** Dacă, în timpul carantinei, într-un centru de carantină autorizat se suspectează că una sau mai multe păsări și/sau păsări-santinelă din cadrul unei unități a centrului de carantină sunt infectate cu gripa aviară sau cu boala de Newcastle, se iau măsurile prevăzute la punctul 14 din prezenta Normă sanitar-veterinară.

**17.** Dacă, într-o unitate a centrului de carantină autorizat este confirmată suspiciunea de infecție cu gripă aviară sau cu boala de Newcastle, se iau următoarele măsuri :

1) toate păsările și păsările-santinelă din unitatea afectată a centrului de carantină autorizat sunt ucise și distruse;

2) unitatea în cauză este curățată și dezinfectată;

3) se prelevează următoarele probe :

 a) în cazul în care se folosesc păsări-santinelă, trebuie prelevate probe pentru examinare serologică în conformitatea cu anexa 3 de la păsările-santinelă din celelalte unități de carantină, nu mai devreme de 21 de zile după curățenia și dezinfectarea finală a unității respective;

 b) în cazul în care nu se folosesc păsări-santinelă, trebuie prelevate probe pentru examinare virusologică în conformitate cu punctul 2 din anexa nr.3 de la păsările santinelă din celelalte unități de carantină, în timpul celor 7-15 zile după curățenia și dezinfecția finală;

4) este interzisă scoaterea păsărilor din centrul de carantină autorizat pînă la confirmarea faptului că rezultatele examinării de probe descrise la subpunctul 3 sunt negative.

**18.** În cazul în care în timpul carantinei se descoperă că una sau mai multe păsări și/sau păsări-santinelă sunt infectate cu gripa aviară cu patogenitate redusă (LPAI) sau cu boala de Newcastle, ANSA poate acorda, pe baza unei evaluări a riscurilor, derogări de la măsurile prevăzute la subpunctul 1) din punctul 15 și subpunctul 1) de la punctul 17, atât timp cât aceste derogări nu pun în pericol combaterea bolii.

1) Dacă un medic veterinar oficial verifică o unitate sau un centru de carantină autorizat unde s-a acordat o derogare și depistează că una sau mai multe păsări și/sau păsări-santinelă sunt infectate cu LPAI sau cu boala de Newcastle, se aplică măsurile definite la subpunctele 2) - 4).

2) În cazul detectării LPAI, în locul probelor standard prevăzute în manualul de diagnostic, sunt prelevate următoarele probe, la 21 de zile după data ultimei detectări LPAI în cadrul unității de carantină autorizate sau la interval de 21 de zile din fiecare unitate a centrului de carantină autorizat:

a) probe ale oricăror păsări-santinelă sau ale altor păsări prezente în timpul prelevării;

b) tampoane traheale/orofaringiene și cloacale de la cel puțin 60 de păsări sau de la toate păsările, în cazul în care sunt mai puțin de 60 de păsări în unitatea de carantină autorizată sau în unitatea în cauză din centrul de carantină autorizat; sau trebuie colectate probe de fecale proaspete dacă păsările sunt mici, exotice și nu sunt obișnuite cu atingerea sau mânuirea acestora ar fi periculoasă pentru om; prelevarea și testarea în laborator a probelor de acest gen trebuie să continue până la obținerea a două rezultate de laborator negative consecutive, la un interval de cel puțin 21 de zile.

Totuși, în baza rezultatelor unei evaluări de risc, ANSA poate acorda derogări în privința numărului de probe prevăzute la prezentul alineat.

3) În cazul rezultatului pozitiv pentru boala de Newcastle, ANSA poate acorda o derogare doar dacă în decursul a 30 de zile după moartea sau vindecarea clinică a ultimului caz de boală s-au obținut rezultate negative în urma prelevării în conformitate cu punctele 1 și 2 din anexa 3, fără a se ține cont de perioada de timp specificată.

4) Păsările nu sunt scoase din carantină până la sfârșitul perioadei de testare prevăzută la subpunctul 2).

**19.** Unitatea de carantină autorizată sau unitatea centrului de carantină autorizat se curăţă şi se dezinfectează după golire;

Toate substanțele sau deșeurile care ar fi putut fi contaminate, precum și toate deșeurile acumulate în timpul perioadei de testare în laborator, sunt înlăturate și distruse astfel încît să se împiedice răspîndirea agentului patogen și să se garanteze distrugerea virusului gripei aviare sau al bolii de Newcastle prezent.

**20.** Repopularea unităţii sau a centrului de carantină autorizat se face după o perioadă de 21 de zile de la data încheierii curăţeniei şi a dezinfecţiei finale, conform punctului 19 din prezenta Normă sanitar-veterinară.

**21.** Dacă, în timpul carantinei, în cadrul unei unităţi sau al unuicentru de carantină autorizat se suspectează sau se confirmă căpsitaciformele (papagalii) sunt infectate cu *Chlamydophyla psittaci* , toate păsările din cadrul transportului respectiv se tratează printr-ometodă aprobată de ANSA, iar carantina seprelungeşte timp de cel puţin 2 luni după data ultimului cazînregistrat.

**22.** Păsările din unitatea sau centrul de carantină autorizat se eliberează din carantină pe baza unei indicaţii scrise de un medic veterinar oficial.

**23.** Toate costurile de carantină datorate aplicării prezentei Norme sanitar-veterinare sunt suportate de către importator.

Anexa nr. 1

la Norma sanitară-veterinară

privind stabilirea condiţiilor de sănătate

animală pentru importul anumitor păsări

**Condiţiile pentru autorizarea unităţilor de reproducţie ale ţărilor exportatoare**

**1.** Pentru a obţine autorizarea, conform punctului 4 al Normei sanitar-veterinare privind stabilirea condiţiilor de sănătate animală pentru importul anumitor păsări, o unitate de reproducţie trebuie să îndeplinească următoarele condiţii:

1) trebuie să fie clar delimitată şi separată de mediul său înconjurător sau animalele trebuie să fie închise şi situate astfel încît să nu prezinte pericol pentru sănătatea animalelor din exploatații a căror stare de sănătate ar putea fi pusă în pericol;

2) trebuie să deţină mijloace pentru prinderea, închiderea şi izolarea animalelor şi să dispună de unităţi de carantină autorizate, precum şi de proceduri autorizate pentru animalele ce provin din alte unităţi neautorizate;

3) persoana responsabilă pentru unitatea de reproducţie trebuie să posede experienţa necesară în creșterea și reproducţia păsărilor;

4) să fie indemnă de gripă aviară, boala Newcastle şi *Chlamydophyla psittaci*; pentru ca unitatea să fie declarată indemnă de aceste boli, autoritatea competentă evaluează registrele sanitar-veterinare din perioada de cel puţin 3 ani de pînă la data aplicării pentru autorizare, precum şi rezultatele testelor clinice şi de laborator efectuate pe animalele unităţii. Cu toate acestea, noile unităţi de reproducţie sunt aprobate numai pe baza rezultatelor testelor clinice şi de laborator efectuate pe animalele din astfel de unităţi.

5) trebuie să ţină o evidenţă la zi care să indice:

a) numărul şi identitatea (vîrsta, sexul, specia şi numărul individual de identificare, în cazul în care este aplicabil) animalelor din fiecare specie prezentă în unitatea de reproducţie;

b) numărul şi identitatea (vîrsta, sexul, specia şi numărul individual de identificare, în cazul în care este aplicabil) animalelor care vin în unitatea de reproducţie sau o părăsesc, împreună cu informaţiile cu privire la locul de origine sau destinaţie, transportul de la sau către unitatea de reproducţie şi starea de sănătate a animalelor;

c) rezultatele testelor de laborator sau alte proceduri de diagnosticare;

d) cazurile de boală şi, acolo unde este cazul, tratamentul administrat;

e) rezultatele examinărilor post-mortemale animalelor care au murit în cadrul unităţii de reproducţie, inclusiv ale animalelor născute moarte;

f) observaţiile efectuate în orice perioadă de izolare sau carantină.

6) trebuie să deţină fie un acord cu un laborator acreditat pentru a efectua examinările post-mortem, fie locuri în care se pot face astfel de examinări de către o persoană competentă sub autoritateamedicului veterinar oficial;

7) trebuie să aibă fie acorduri corespunzătoare, fie amenajări la faţa locului în vederea distrugerii cadavrelor animalelor;

8) trebuie să asigure accesul unui medic veterinar împuternicit de autoritatea competentă din țara exportatoare, care :

a) asigură că supravegherea corespunzătoare a bolii şi măsurile de control privind starea bolii în ţara în cauză sunt aprobate de către autoritatea competentă şi sunt aplicate în cadrul unităţii de reproducţie. Astfel de măsuri includ existenţa planului anual de supraveghere, inclusiv controlul zoonozelor la animale, rezultatele testărilor clinice, de laborator şi post mortema animalelor suspectate a fi infectate cu boli transmisibile şi informaţia privind vaccinarea corespunzătoare împotriva bolilor infecţioase ale animalelor susceptibile, în conformitate cu manualul de diagnostic al gripei aviare și Manualul de teste de diagnostic şi vaccinuri pentru animalele terestre al Organizaţiei Mondiale pentru Sănătatea Animalelor (OIE);

b) asigură că orice moarte suspectă sau prezenţa oricărui simptom ce sugerează că animalele ar fi contactat gripa aviară, boala Newcastle sau Chlamydophyla psittacieste notificată fără întîrziere autorităţii competente;

c) asigură că animalele ce intră în unitatea de reproducţie au fost izolate timp suficient şi conform cerinţelor prezentei Norme sanitar-veterinare şi instrucţiunilor, dacă este cazul, date de autoritatea competentă;

d) este responsabilă pentru îndeplinirea zilnică a cerinţelor privind sănătatea animală prevăzută în prezenta Normă sanitar-veterinară şi a cerinţelor privind bunăstarea animalelor în timpul transportării.

**2.** Unitatea de reproducţie rămîne şi se menţiene autorizată numai în cazul în care îndeplineşte următorele condiţii:

1) incintele se află sub controlul unui medic veterinar oficial al autorității competente, care asigură îndeplinirea condiţiilor definite în prezenta Normă sanitară- veterinară, vizitează incintele de reproducţie cel puţin o dată pe an şi verifică activitatea medicului veterinar de la unitatea autorizată, punerea în aplicare a planului anual de monitorizare a bolilor şi verifică dacă rezultatele testelor clinice, post-mortem şi de laborator sunt negative pentru gripa aviară, boala Newcastle sau Chlamydophyla psittaci.

2) ţine evidenţele numite la subpunctul 5 punctul 1 al prezentei anexe începînd cu data autorizării pentru o perioadă de cel puţin 10 ani.

**3**. Păsările provenite din alte surse decît unitățile de reproducție autorizate pot fi introduse într-o unitate de reproducție după indicațiile date în acest sens de autoritatea competentă, cu condiția că astfel de animale să fie supuse în prealabil carantinei în conformitate cu instrucțiunile date de autoritatea competentă. Prioada de carantină trebuie să fie de 30 de zile.

**4.** Dacă autoritatea competentă descoperă că o unitate de reproducţie nu mai îndeplineşte condiţiile definite în punctul 1 şi 2 ale prezentei anexe sau dacă a intervenit o schimbare astfel încît unitatea să nu mai servească doar pentru reproducţia păsărilor, aceasta suspendă sau retrage autorizarea unităţii respectivei, conform procedurii redate în articolul 18² din Legea Nr. 221 din 19.10.2007 privind activitatea sanitar-veterinară.

**5.** În cazul în care autoritatea competentă primeşte înştiinţare privind suspiciunea de gripă aviară, boala Newcastle sau *Chlamydophyla psittaci*, aceasta suspendă autorizarea unităţii de reproducţie pînă la înlăturarea în mod oficial a suspiciunii.

Autoritatea competentă se asigură că se iau măsurile necesare pentru confirmarea sau eliminarea suspiciunii şi evitarearăspîndirii bolii.

**6***.* În cazul confirmării bolii suspectate, autoritatea competentă poate reacorda autorizarea unității de reproducţie numai în urma:

1) eradicării bolii şi a sursei de infecţie din unitatea de reproducţie;

2) curăţării şi dezinfecţiei corespunzătoare a unităţii de reproducţie;

3) îndeplinirii condiţiilor prevăzute la punctul 1 al prezentei anexe.

Anexa nr. 2

la Norma sanitară-veterinară

privind stabilirea condiţiilor de sănătate

animală pentru importul anumitor păsări

**Condiţiile minime pentru unităţile şi centrele de carantină destinate importului păsărilor din unităţile de reproducţie autorizate**

Unităţile sau centrele de carantinăautorizate pentru importul păsărilor din unităţile de reproducţie autorizate trebuie să întrunească următoarele condiţii:

**1.** Trebuie să fie situat într-o clădire separată sau în clădiri separate de alte ferme de păsări de curte şi de alte păsări printr-o distanţă specificată de un medic veterinar oficial, în baza evaluării de risc care ia în considerare epidemiologia gripei aviare şi a bolii Newcastle. Uşile de intrare/ieşire trebuie să aibă încuietoare şi semne ce indică: „CARANTINĂ – Accesul interzis persoanelor neautorizate”.

**2.** Fiecare unitate a centrului de carantină trebuie să ocupe un spaţiu separat.

**3.** Unitatea sau centrul de carantină trebuie să nu permită accesul altor păsări, muşte şi viermi şi să poată fi etanșeizată pentru a permite fumigația.

**4.** Trebuie să fie echipate cu unităţi de spălare a mîinilor.

**5.** Uşile de intrare şi ieşire din unitatea de carantină şi din fiecare unitate a centrului de carantină trebuie să fie duble.

**6.** Barierele de igienă trebuie să fie instalate la toate intrările/ieşirile din unitatea de carantină şi din unităţile centrului de carantină autorizat.

**7.** Toată aparatura trebuie să fie astfel construită, încît să poată fi curăţată şi dezinfectată.

**8.** Depozitul de hrană trebuie să fie protejat împotriva păsărilor şi rozătoarelor, precum şi împotriva insectelor.

**9.** Trebuie deţinut un container pentru gunoaie, protejat împotriva păsărilor şi rozătoarelor.

**10.** Trebuie să existe un frigider şi/sau congelator pentru păstrarea cadavrelor.

**11.** Trebuie să deţină un sistem de control eficient, astfel încît să asigure supravegherea animalelor şi să fie sub controlul şi responsabilitatea unui medic veterinar oficial;

**12.**  Să fie curățate și dezinfectate în conformitate cu programul aprobat de subdiviziunile teritoriale ale ANSA și reutilizat numai după o perioadă de pauză.

**13.** Pentru fiecare lot de păsări în carantină, unitatea de carantină sau unitatea unui centru de carantină trebuie curăţată şi dezinfectată, urmînd ca apoi să fie păstrată fără păsări timp de cel puţin 7 zile înainte de introducerea păsărilor importate;

**14.** Lotul de păsări trebuie să vină de la o singură unitate de reproducţie autorizată din ţara de provenienţă şi să fie introdus într-un interval mai mic de 48 de ore. Perioada de carantină trebuie să înceapă în momentul introducerii ultimei păsări;

**15.** unitatea de carantină autorizată sau unitatea unui centru de carantină autorizat trebuie să fie golită de păsări, curățată și dezinfectată la sfîrșitul fiecărei perioade de carantină.

**16.** Să se iau măsuri de precauţie pentru prevenirea contaminării reciproce între transporturile ce vin şi pleacă.

**17.** Nici o persoană neautorizată nu poate intra în unitatea sau centrul de carantină autorizat. Persoanele care intră în unitatea sau centrul de carantină autorizat trebuie să poarte haine de protecție, inclusiv încălțăminte de protecție.

**18.** Să nu existe niciun contact între membrii personalului ce ar putea cauza contaminarea dintre unităţile de carantină autorizate sau unităţile centrelor de carantină.

**19.** Să fie dotat cu echipamentul adecvat pentru curăţare şi dezinfectare.

**20.** În cazul în care se foloseşte identificarea cu ajutorul microcipului, în cadrul unităţii sau al centrului de carantină autorizat trebuie să existe un cititor de microcipuri.

**21.** Curăţarea şi dezinfectarea cuştilor sau a lăzilor folosite pentru transportare trebuie efectuată în cadrul unităţii sau al centrului de carantină autorizat. În cazul refolosirii, acestea trebuie să fie confecţionate dintr-un material care să permită curăţarea şi dezinfectarea efectivă. Cuştile şi lăzile trebuie distruse, astfel încît să se evite răspîndirea agenţilor ce cauzează boala.

**22.** Gunoiul şi deşeurile să fie colectate în mod regulat, stocate în containerul de gunoaie şi ulterior tratate astfel încît să se evite răspîndirea agenţilor ce cauzează boala.

**23.** Cadavrele păsărilor trebuie examinate în cadrul unui laborator acreditat.

**24.** Analizele şi tratamentele necesare pentru păsări trebuie efectuate prin cooperare şi sub controlul unui medic veterinar oficial.

**25.** Medicul veterinar oficial trebuie informat cu privire la bolile și moartea păsărilor și/sau a păsărilor-santinelă în perioada carantinei.

**26.** Persoana responsabilă pentru unitatea sau centrul de carantină trebuie să ţină evidenţa:

1) datei, numărului şi speciilor de păsări ce intră şi ies cu ocazia fiecărui transport;

2) copiilor certificatelor sanitar-veterinare;

 3) numerelor de indentificare individuală a păsărilor importate, iar în cazul identificării cu ajutorul microcipului, se vor înregistra detaliile tipului de microcip şi cititorului folosit;

4) numărului şi plasării păsărilor-santinelă în cadrul unităţii sau al centrului de carantină, dacă sunt folosite păsări-santinelă în unitatea sau centrul de carantină;

5) oricărei observaţii importante: cazuri de boală sau numărul de decese zilnice;

6) datelor şi rezultatelor testelor;

7) tipurile de tratamente și datele la care acestea au fost efectuate;

8) persoanelor ce intră şi ies din unitatea sau centrul de carantină.

 **27.** Evidențele menționate la punctul 26 din prezenta anexă sunt păstrate timp de cel puțin 10 ani.

**28.** De asemenea se impune respectarea condițiilor menționate la punctele 2 și 3 din anexa a Normei sanitar-veterinare privind stabilirea regulilor de organizare a controalelor sanitar-veterinare la importul animalelor din Hotărîrea Guvernului nr. 1099 din 29.09.2008 cu privire la normele sanitar-veterinare privind controalele sanitar-veterinare la importul animalelor.

**29.** În scopul prevenirii introducerii de boli infectocontagioase, proprietarul exploataţiei de păsări trebuie să întocmească şi să implementeze un program de biosecuritate propriu, bazat pe proceduri, care să cuprindă şi alte măsuri suplimentare specifice exploataţiei.

**30.** Procedurile de suspendare, retragere sau reacordare a autorizării pentru unitățile sau centrele de carantină se stabilesc conform prevederilor articolului 18² din Legea Nr. 221 din 19.10.2007 privind activitatea sanitar-veterinară, în cazul în care unitatea sau centrul de carantină nu mai îndeplinește condițiile definite la punctele 1-29 din prezenta anexă.

 Autorizarea se reacordă unei unități sau unui centru de carantină numai atunci cînd sunt îndeplinite din nou condițiile menționate la punctele 1-29 din prezenta anexă.

Anexa nr. 3

la Norma sanitară-veterinară

privind stabilirea condiţiilor de sănătate

animală pentru importul anumitor păsări

**Examinările, prelevările de probe şi procedurile de testare pentru gripa aviară şi boala Newcastle**

**1.** În perioada de carantină, păsările-santinelă sau păsările importate, dacă nu se folosesc păsările-santinelă, sunt supuse următoarelor proceduri:

1) dacă se folosesc păsări-santinelă:

a) probele de pentru examinarea serologică trebuie luate de la toate păsările-santinelă în nu mai puţin de 21 de zile după intrarea acestora în carantină şi cu cel puţin 5 zile înainte de sfîrşitul carantinei;

b) în cazul în care păsările-santinelă prezintă rezultate serologice pozitive sau neconcludente pentru probele menţionate la subpunctul a), păsările importate trebuie supuse unei examinări virusologice; trebuie prelevate tampoane cloacale (sau fecale) şi traheale, de la cel puțin 60 de păsări sau de la toate păsările, dacă lotul este mai mic de 60 de păsări.

2) în cazul în care nu se folosesc păsări-santinelă, păsările importate trebuie examinate virusologic (testarea serologică nefiind adecvată). În timpul primelor 7-15 zile de la introducerea în carantină, trebuie prelevate tampoane cloacale (sau fecale) şi traheale, de la cel puțin 60 de păsări sau de la toate păsările, dacă lotul este mai mic de 60 de păsări.

**2.** În afara testelor definite la punctul 1 se prelevă următoarele probe pentru examinarea virusologică:

1) tampoane cloacale (sau fecale) şi traheale, dacă este posibil, de la păsările clinic bolnave sau păsările-santinelă bolnave;

2) conţinutul intestinelor, al creierului, al traheilor, al plămînilor, al ficatului, al splinei şi al altor organe afectate, cît mai repede după moartea oricărei păsări, fie de la păsările-santinelă moarte sau păsările moarte la sosire, precum şi cele moarte în timpul carantinei sau cel puţin 10 % din păsările moarte, în cazul mortalităţii crescute la păsările mici din loturi mari.

**3.** Toate testele virusologice şi serologice ale probelor din timpul carantinei trebuie efectuate în cadrul laboratoarelor de referință prin folosirea procedurilor de diagnostic în conformitate cu Manualul de diagnostic al gripei aviare şi cu Manualul de teste de diagnostic şi vaccinuri pentru animale terestre al Organizaţiei Internaţionale pentru Sănătate Animală (OIE), în cazul bolii Newcastle. Atunci cînd examenul virusologic se efectuează pe mai multe probe colectate, acestea trebuie să provină de la maximum 5 păsări de la care s-au recoltat probe individuale. Materiile fecale trebuie prelevate separat de alte probe de organe și țesuturi.

**4.** Virusul izolat trebuie trimis la laboratorul naţional de referinţă.

Anexa nr. 4

la Norma sanitară-veterinară

privind stabilirea condiţiilor de sănătate

animală pentru importul anumitor păsări

**CERTIFICAT SANITAR-VETERINAR**

**pentru importul anumitor păsări în Republica Moldova**

|  |  |  |  |
| --- | --- | --- | --- |
|  | I. 1. Expeditorul Nume Adresă Țara Telefon | I.2. Număr de referință al certificatului | I.2.a. Număr de referinţă TRACES |
| I.3. Autoritatea Competentă Centrală |
| I.4. Autoritatea Competentă Locală |
| I. 5. Destinatar Nume Adresă Țara Telefon | I.6. Persoana responsabilă de încărcătura în Republica Moldova |
| I.7. Țara de origine, Cod ISO | I.8. Regiunea de origine, Cod | I.9. Țara de destinație Cod ISO | I.10. Regiunea de destinație Cod |
| I.11. Locul de origine Nume Număr aprobat  Adresă | I.12. Locul de destinație |
| I.13. Locul de încărcare Adresă Număr aprobat | I.14. Data plecării |
| I.15. Mijloc de transport Avion Vas/vapor Vagon de cale ferată Vehicul rutier Altul Identificare :Document : | I.16. PIF intrare în Republica Moldova Nume Nr. unitate PIF |
| I.17. Numărul (numerele) ORAȘELOR |
| I.21. temperatura produselor  | I.20. Număr/cantitate | I.22. Număr total de ambalaje |
| I.23. Identificarea containerului/ număr sigiliu |
| I.25. Animale certificate ca/ produse certificate pentru : Carantină  |
| I.26. Pentru tranzit  | I.27. Pentru import sau admitere în Republica Moldova   |
|

|  |  |
| --- | --- |
| II.a. Număr de referință al certificatului | II.b. Număr de referință TRACES |

II. Informații de sănătate II.1. Certificat de sănătate Subsemnatul, medic veterinar official al (introduceți numele țării exportatoare) certific că : II.1.1 Păsările au fost ținute în cadrul unității de reproducție autorizată de autoritatea competantă în acest scop din țara exportatoare timp de cel puțin 21 de zile sau din data eclozării. II.1.2. Păsările sunt crescute în captivitate (nu au fost prinse în sălbăticie și provin din părinți împerecheați în captivitate sau din gameți  |
| transferați în captivitate). II.1.3. Păsările descrise la litera I.2.8. au fost supuse unei verificări clinice și nu s-a găsit nici un semn evident de boală, astăzi, în ultimile 48 de ore sau în ultima zi lucrătoare dinainte de expediere. II.1.4.Boala Newcastle şi gripa aviară la păsările domestice şi la alte păsări ţinute în captivitate precum şi psittacosis la psittaciformele (1)sunt boli ce trebuie declarate. II.1.5.Păsările provin de la o fermă ce nu se află sub restricţie legată de sănătate animală referitoare la vreuna din bolile menţionate la punctul II.1.4. II.1.6.Focarele de gripă aviară şi de boala Newcastle nu au fost semnalate în cadrul fermei de origine şi nici în zona înconjurătoare pe o rază de 10 km timp de cel puţin 30 de zile. II.1.7.Numai în cazul psittaciformelor (1): nu au fost semnalate izbucniri de psittacosis în cadrul unităţii de reproducţie în ultimele 60 de zile. II.1.8.Păsările au fost supuse unui test de laborator de identificare a virusului cu 7 – 14 zile înainte de expediere, rezultatele fiind negative pentru gripa aviară şi virusul bolii Newcastle. II.1.9.Păsările nu au fost vaccinate împotriva gripei aviare. II.1.10.Păsările(2) [ [nu au fost vaccinate împotriva Bolii Newcastle]  (2) sau [au fost vaccinate împotriva Bolii Newcastle cu: (Numele şi tipul tulpinei (active sau inactive) a virusului bolii folosită în vaccin/vaccinuri la vârsta de săptămâni.] II.2. Transportul păsărilor: II.2.1. În cazul speciilor numite în CITES, păsările sunt transportate conform „Îndrumărilor CITES pentru transport” II.2.2. Păsările descrise în prezentul certificat sunt transportate în lăzi sau cuşti care: (a) conţin doar păsări provenite din cadrul aceleiaşi unităţi de reproducţie;  (b) conţin doar păsări din aceeaşi specie sau cuprind compartimente diferite, fiecare compartiment conţinând păsări din cadrul aceleiaşi specii;  (c) poartă numele şi adresa unităţii de reproducţie de provenienţă şi un număr specific de înregistrare a unităţii, precum şi numărul de identificare specific al lăzii sau cuştii individuale;  (d) sunt construite astfel încât:  (i) previn pierderea excrementelor şi minimalizează pierderea penelor în timpul transportului;  (ii) permit verificarea vizuală a păsărilor;  (iii) permit curăţarea şi dezinfecţia;  (e) sunt folosite pentru prima dată şi au fost, împreună cu vehiculul în care sunt încărcate, curăţate şi dezinfectate înainte de încărcare, conform instrucţiunilor autorităţii competente;  (f) în cazul transportului aerian, acestea sunt în conformitate cu cele mai noi reglementări IATA (Asociaţia Internaţională de Transport Aerian) ce reglementează transportul animalelor vii.  |
| NotePartea IReferinţa cutiei I.11; Locul de provenienţă: ferma poate fi numai o unitate de reproducţie conform definiţiei din prezenta Normă sanitar-veterinară. Referinţa cutiei I.15: Numărul de înregistrare (vagoanele de tren sau containerul sau vagonetele), numărul zborului (aeronava) sau numele (vapor). Se aduc informaţii suplimentare în cazul descărcării şi încărcării.Referinţa cutiei I.19: utilizaţi codurile HS corespunzătoare: 01.06.31, 01.06.32, 01.06.39.Referinţa cutiei I.23: Identificarea containerului: trebuie identificată fiecare ladă / cuşcă / compartiment.Partea II(1) Se aplică numai în cazul psittaciformelor(2) Notă pentru importator: prezentul certificat este doar pentru scopuri veterinare şi trebuie să însoţească transportul până ce acesta ajunge la punctul de control de la frontieră. După controlul de la punctul de control de la frontieră prezentul lot trebuie transportat direct la unitatea sau centrul de carantină acreditate.Certificatul este valabil 10 zile. În cazul transportului cu vaporul valabilitatea acestuia se prelungeşte cu durata călătoriei pe mare. |
| Medic veterinar oficial Calificarea şi funcţia:Nume (cu majuscule): Nr: UVLData: Semnătura:Ştampila: |